31/07/2019 | Administración LocalMunicipal
Sada
Alcaldía
Aprobación definitiva da modificación da Ordenanza fiscal núm.6, reguladora da taxa por expedición de documentos

EDICTO Ao non terse presentado durante o período de exposición ao público reclamacións contra o acordo plenario de data 31/01/2019 polo que se aprobou provisionalmente a modificación da Ordenanza fiscal núm.6, reguladora da taxa por expedición de documentos administrativos, enténdese definitivamente adoptado o dito acordo e aprobada a modificación da Ordenanza, polo que en cumprimento do disposto no artigo 17 do Texto Refundido da Lei Reguladora das Facendas Locais publícase o seu texto íntegro, anexo ao presente edicto: <<2.º.–Modificación da Ordenanza fiscal núm.6, reguladora da taxa por expedición de documentos administrativos.1.º.–De conformidade co disposto nos artigos 16 e 17 do Real Decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, apróbase con carácter provisional a modificación da Ordenanza fiscal n.º 6, reguladora da taxa por expedición de documentos administrativos, dando nova redacción ao artigo 2, número 3, artigo 7, epígrafe segundo, números 6 e 8, artigo 10, número 2 e á súa Disposición final, que quedan redactados nos seguintes termos: “Artigo 2.–Feito impoñible.3. Non estará suxeitos a esta Taxa os documentos resultantes de actuación administrativa automatizada, a tramitación de documentos e expedientes necesarios para o cumprimento de obrigas fiscais e as consultas tributarias, os expedientes de devolución de ingresos indebidos, os recursos administrativos contra resolucións municipais de calquera índole e os relativos á prestación de servizos ou realización de actividades de competencia municipal e á utilización privativa ou o aproveitamento especial de bens do dominio público municipal, que estean gravados por outra taxa municipal ou polos que o Concello esixa un prezo público”. “Artigo 7.–Tarifa. Epígrafe segundo. Certificacións e compulsas de documentos. Conceptos Euros. 6. Validación de poderes para producir efectos en actuacións municipais, 6 euros. 8. Copias auténticas e documentos que se expidan en fotocopias. Por folio, 0,10 euros”. “Artigo 10.–Declaración e ingreso.2. Os escritos recibidos polos condutos a que fai referencia o artigo 16.4 da Lei 39/2015, do 1 de outubro, que non veñan debidamente reintegrados, serán admitidos provisionalmente, pero non se lles dará curso sen que se corrixa a deficiencia, para o que se requirirá ó interesado co fin de que, no prazo de dez días aboe as cotas correspondentes co apercibimento de que, transcorrido dito prazo sen efectualo, teranse ditos escritos por non presentados e será arquivada a solicitude”. “Disposición final. –Esta Ordenanza fiscal, que foi aprobada polo Pleno da Corporación en sesión celebrada o día 31/01/2019, entrará en vigor o mesmo día da súa publicación no Boletín Oficial da Provincia e será de aplicación a partir desa data, permanecendo vixente ata a súa modificación ou derrogación expresa”. 2.º.–Este acordo será exposto ao público no taboleiro de edictos do Concello, no Boletín Oficial da Provincia e nun dos diarios de maior difusión da provincia, durante o prazo de 30 días hábiles a contar desde a data de publicación do último destes anuncios, a fin de que os interesados poidan examinar o expediente e presentar as reclamacións que estimen oportunas, quedando elevado a definitivo no caso de que non se presentaran reclamacións dentro do prazo sinalado>>. Sada, 26 de xullo de 2019. O alcalde Óscar Benito Portela Fernández